Arena (άλμπουμ, Asia)

Το Arena είναι το έκτο στούντιο άλμπουμ του βρετανικού ροκ supergroup Asia, που κυκλοφόρησε τον Μάρτιο του 1996 από την Bullet Proof Records. Ηχογραφήθηκε στα Στούντιο Electric Palace στο Λονδίνο το 1995, με την παραγωγή του τραγουδιστή Τζον Πάιν και του πληκτρά Τζεφ Ντάουνς. Το άλμπουμ ήταν μια απόκλιση από τον συνηθισμένο ήχο των Asia, υιοθετώντας ένα πιο ακουστικό στυλ παραγωγής με λατινοαμερικάνικες και μεσανατολικές επιρροές.

 Πλαίσιο 
Το προηγούμενο άλμπουμ των Asia, το Aria, έλαβε μικρή προώθηση λόγω του χαμηλού αριθμού πωλήσεων, με αποτέλεσμα τη μείωση της προσέλευσης του κοινού κατά τη διάρκεια της περιοδείας του 1994. Παρακινημένοι από αυτό, οι Τζεφ Ντάουνς και Τζον Πάιν επέλεξαν να δώσουν στη συνέχεια μια νέα, τολμηρή κατεύθυνση για να περισώσουν τα πράγματα. Ο Στιβ Χάου επικοινώνησε ώστε να επιστρέψει για ηχογραφήσεις, αλλά δεν μπόρεσε να συμμετάσχει λόγω των υποχρεώσεών του με τους Yes εκείνη την εποχή.  Οι Τζον Πάιν, Έλιοτ Ράνταλ και Αζίζ Ιμπραχίμ μοιράστηκαν τον ρόλο του κιθαρίστα στο άλμπουμ. Μέσα από αυτό, άρχισε να αναδύεται ένας ήχος με λατινικές επιρροές κατά τη διάρκεια των αυτοσχέδιων ηχογραφήσεων, κάτι που το συγκρότημα ένιωθε ότι ήταν η νέα κατεύθυνση την οποία έψαχναν. Έγινε επίσης μια συνειδητή προσπάθεια να ενταχθούν στη μουσική μεγαλύτερα, πιο progressive κομμάτια που εμφανίστηκαν. Αυτά ήταν τα "The Day Before the War" και "U Bring Me Down". Προκειμένου να τηρήσουν την προθεσμία κυκλοφορίας του άλμπουμ, οι Ντάουνς και Πάιν αφιέρωναν μερικές φορές 15 ώρες την ημέρα ηχογραφώντας και μιξάροντας για να μην θέσουν σε κίνδυνο το τελικό προϊόν. 

Ενώ το συγκρότημα έκανε τις χριστουγεννιάτικες διακοπές του το 1995, ένας σωλήνας έσπασε στο στούντιο Electric Palace. Αυτό οδήγησε στην καταστροφή εξοπλισμού αξίας χιλιάδων δολαρίων. Κατά την επιστροφή τους τον Ιανουάριο του 1996, ανακαλύφθηκε ότι ένα κουτί με κασέτες γεμάτες με αχρησιμοποίητο υλικό είχε επιβιώσει ανάμεσα στα συντρίμμια. Αυτό οδήγησε στην κυκλοφορία των Archiva 1 και Archiva 2 αργότερα την ίδια χρονιά, το τελευταίο εκ των οποίων περιείχε το τραγούδι "That Season", το οποίο αρχικά προοριζόταν να συμπεριληφθεί στο Arena.

 Υποδοχή 
Το Arena έλαβε από ανάμεικτες μέχρι θετικές κριτικές. Ο κριτικός μουσικής Φιλ ΒανΧέλντεν επαίνεσε το άλμπουμ, λέγοντας πως «Οι Asia επιστρέφουν πιστοί στην παραδοσιακή τους μορφή, με έναν υψηλό ρυθμό, έντονη χρήση συνθεσάιζερ και πιασάρικα φωνητικά. [...] Παρόλο που δεν θα το θεωρούσα την καλύτερη κυκλοφορία τους μέχρι σήμερα, είναι εξαιρετικά κοντά και ένα πολύ καλοδουλεμένο CD». Το Sputnikmusic εγκωμίασε την παραγωγή και τη σύνθεση των τραγουδιών, όμως επέκρινε τα φωνητικά του Τζον Πάιν και τη χρονική διάρκεια του άλμπουμ.  Ο Γκάρι Χιλ της Allmusic πίστευε ότι το άλμπουμ δεν είχε σαφή κατεύθυνση, ενώ σημείωσε ότι είχε εγκαταλείψει την «επιδέξια και σχεδόν στημένη υφή» της προηγούμενης δουλειάς της Asia.

 Λίστα κομματιών 


 Προσωπικό 

 Asia 

 Τζεφ Ντάουνς – πλήκτρα, παραγωγός
 Τζον Πάιν – φωνητικά (κομμάτια 2–11), σόλο κιθάρα (κομμάτια 3, 8, 10), ακουστική κιθάρα (κομμάτι 5), μπάσο (κομμάτια 2–8, 10–11)· παραγωγός, μηχανικός ήχου
 Μάικλ Στέρτζις – ντραμς (κομμάτια 2–11)

 Επιπλέον Μουσικοί 

 Αζίζ Ιμπραχίμ – ρυθμική κιθάρα (κομμάτια 3–6, 8, 10, 11), πρώτη κιθάρα (κομμάτι 5), ακουστική κιθάρα (κομμάτι 8), κιθάρα (κομμάτι 9)
 Έλιοτ Ράνταλ – ακουστική κιθάρα (κομμάτια 1, 3), κιθάρα (κομμάτια 2, 7), κύρια κιθάρα (κομμάτια 4, 6, 10, 11)
 Τομογιάσου Χοτέι – κύρια κιθάρα (κομμάτι 1)
 Λουίς Ζαρντίμ – κρουστά (κομμάτια 1, 2, 4)

 Τεχνικό προσωπικό 

 Τζον Μπρόου – μηχανικός
 Ρόντνεϊ Μάθιους – εξώφυλλο
 Ρότζερ Ντιν – λογότυπο των Asia
 Μπράιαν Μπάροους – διάταξη/σχεδιασμός εξωφύλλου

 Charts 
Chart (1996)Κορυφαία θέση Ιαπωνικά Άλμπουμ (Oricon)  48 

 Παραπομπές 

Κατηγορία:Άλμπουμ του 1996
Κατηγορία:Άλμπουμ των Asia